Lietuvos ir Nyderlandų santykiai

**Lietuvos ir Nyderlandų santykiai** – dvišaliai tarptautiniai santykiai tarp Lietuvos ir Nyderlandų. Santykiai tarp dviejų šalių užmegzti 1921 m. spalio mėnesį, Nyderlandams pripažinus Lietuvos valstybingumą *de jure*.

Lietuvai atkūrus nepriklausomybę 1990 metais, Nyderlandai Lietuvos nepriklausomybę dar kartą pripažino 1991 m. rugsėjo 2 d., o diplomatiniai santykiai atkurti 1991 m. gruodžio 3 d.

Lietuva turi ambasadą Hagoje, kurioje Lietuvai nuo 2017 m. atstovauja ambasadorius Vidmantas Purlys, tuo tarpu Vilniuje yra įsikūrusi Nyderlandų ambasada, kurioje Nyderlandams atstovauja ambasadorius Jack Robert Twiss Quarles van Ufford. Nyderlanduose veikia garbės konsulatai Eindhovene, Groningene ir Bleisvijke.

Nyderlanduose 2020 m. gyveno 8785 Lietuvos piliečiai. Veikia Nyderlandų lietuvių bendruomenė. Tuo tarpu Lietuvoje 2022 m. pradžioje gyveno 202 Nyderlandų piliečiai.

Abi šalys yra ES, NATO, eurozonos, EBPO, kitų tarptautinių organizacijų narės.

## Santykių istorija

### Santykiai iki 1991 m.
Prekybiniai ryšiai tarp LDK ir Olandijos egzistavo dar viduramžiais per abiejų valstybių Hanzos sąjungos pirklius. Taip pat yra žinoma apie Olandijoje studijavusius Lietuvos didikus ATR laikais (pvz., Kristupas Pacas).

Lietuvai paskelbus nepriklausomybę nuo Rusijos imperijos, Olandija *[[de jure]]* Lietuvą pripažino 1921 m. spalio 6 d. Olandijai Lietuvoje atstovavo pasiuntinys, rezidavęs Rygoje. Tarpukariu Olandija tapo viena pagrindinių importo rinkų Lietuvai. Iš Olandijos daugiausiai buvo importuojama radijo aparatų ir trąšų, taip pat drabužių ir kakavos. 1924 m. pasirašytas pirmasis prekybos susitarimas. Neilgai trukus buvo atidarytas Olandijos konsulatas. Dabar konsulatas geriausiai žinomas dėl paskutinio konsulo Jano Zwartendijko veiklos. Šis tuomet olandų bendrovės Philips atstovas Kaune 1940 m. vasarą išdavė Olandijai priklausančios Kiurasao vizas (kartu su tranzitinėmis Japonijos vizomis, kurias išdavė Chiune Sugihara) keliems tūkstančių žydų pabėgėlių, daugiausiai iš Lenkijos bei Lietuvos. 1937 m. Kaune pradėti diegti Philips radijo imtuvai.

SSRS 1940 m. vasarą įvykdytos Lietuvos okupacijos ir aneksijos Nyderlandai nepripažino.

### Santykiai po 1991 m.

Tarp šalių pasirašytos šios galiojančios dvišalės sutartys: sutartis dėl oro susisiekimo tarp atitinkamų jų teritorijų ir už jų ribų (1993 m.), susitarimas dėl jūrų transporto (1994 m.), susitarimas dėl administracinės tarpusavio pagalbos užtikrinant tinkamą muitinės įstatymų taikymą, užkertant kelią muitinės įstatymų pažeidimams, vykdant šių pažeidimų tyrimą ir su jais kovojant (pasirašyta 1998 m., ratifikuota 2000 m.), sutartis dėl pajamų ir kapitalo dvigubo apmokestinimo ir fiskalinių pažeidimų išvengimo (pasirašyta 1999 m., ratifikuota 2000 m.), susitarimas dėl ryšių pareigūnų, Europos policijos biure atstovaujančių Lietuvos Respublikai, privilegijų ir imunitetų (2004 m.), sutartis dėl automatinio keitimosi informacija apie palūkanas, gautas iš taupymo pajamų (pasirašyta 2004 m., ratifikuota 2005 m.)

2001 m. Vilniuje atidaryta Nyderlandų ambasada.

Tarp šalių yra buvęs ne vienas šalių vadovų vizitas. 2008 m. Lietuvoje lankėsi Nyderlandų karalienė Beatričė, kur susitiko su prezidentu Valdu Adamkumi, ministru pirmininku Gediminu Kirkilu, ministrais, Seimo nariais ir diplomatais.Tuo tarpu 2018 m., Lietuvai minint nepriklausomybės atkūrimo šimtmetį, Lietuvoje lankėsi Nyderlandų Karalius Vilemas Aleksandras, kur susitiko su Lietuvos prezidente Dalia Grybauskaite Nuo 2017 m. kurį laiką Lietuvoje buvo dislokuota 250 olandų karių, dalyvavusių Vokietijos vadovaujamoje NATO priešakinių pajėgų bataliono kovinėje grupėje.

Tarpparlamentinių ryšių su Belgijos Karalyste, Nyderlandų Karalyste ir Liuksemburgo Didžiąja Hercogyste grupė (dabartinis pirmininkas – Valdas Rakutis (TS-LKD)).

## Švietimo, mokslo, sporto ir technologiniai mainai ir kultūrinis bendradarbiavimas
Vyksta mainai tarp Lietuvos ir Nyderlandų aukštųjų mokyklų, įskaitant VU, VDU, LSU ir KU.

Vyksta mainai per abiejų šalių literatūrą. Į lietuvių kalbą išversta Anės Šmit, Hermano Kocho, Seiso Notebomo ir kitų olandų rašytojų knygų. Ypač populiarus taip pat iš olandų kalbos išverstas Anos Frank parašytas dienoraštis.

Į olandų kalbą išversti Kristijono Donelaičio „Metai“,, Kristinos Sabaliauskaitės istorinis romanas „Petro imperatorė“.

Lietuvos ir Nyderlandų vyrų krepšinio rinktinės ne kartą buvo susitikusios tarptautiniuose mačuose.

## Ekonominiai mainai
2020 m. duomenimis, prekybos apyvarta tarp Lietuvos ir Nyderlandų siekė 3,08 mlrd. eurų, o Nyderlandai buvo 5-ta pagal dydį Lietuvos prekybos partnerė.

Prekybos balanse vyrauja importas iš Nyderlandų į Lietuvą.
	
* Eksportas sudaro 1,5 mlrd. eurų; Nyderlandai yra penktas pagal dydį eksporto partneris
* Importas sudaro 1,58 mlrd. eurų; Nyderlandai yra penktas pagal dydį importo partneris. Daugiausiai importuojama mašinų ir mechaninių įrenginių, farmacijos produktų, elektros mašinų ir įrenginių, antžeminio transporto priemonių, augalų ir dekoratyvinių žalumynų bei organinių chemijos produktų.

Pagal tiesioginių užsienio investicijų Lietuvoje dydį Nyderlandai yra treti (investicijos siekia 2,1 mlrd. eurų). Savo ruožtu Lietuvos tiesioginių Lietuvos investicijų užsienyje dydis Nyderlanduose 2020 m. buvo neigiamas.

## Pilietiniai mainai

## Santykiai su užjūrio teritorijomis
Lietuva palaiko prekybinius ryšius su šiomis Nyderlandų užjūrio teritorijomis: Aruba, BES salomis (Boneru, Sint Eustatijumi ir Saba), Kiurasao ir Sint Martenu. 2018 m. prekybiniai ryšiai apsiribojo eksportu iš Lietuvos. Didžiausias prekybos balansas su Sint Martenu. 2023 m. duomenimis, Lietuvoje gyveno vienas Arubos pilietis.

### Aruba
2018 m. duomenimis, prekybos apyvarta tarp Lietuvos ir Arubos siekė 137,9 tūkst. eurų, o iš Arubos importuotų prekių nebuvo.

### BES salos
Prekyba tarp dviejų šalių yra minimali ir apsiriboja nelietuviškos kilmės produktų eksportu. 2017 m. duomenimis, prekybos apyvarta siekė 0,8 tūkst. eurų.

### Kiurasao
1940 m. vasarą Kaune rezidavęs Olandijos konsulas Lietuvai Janas Zvartendeikas vasarą išdavė Kiurasao vizas keliems tūkstančių žydų pabėgėlių, daugiausiai iš Lenkijos bei Lietuvos.

2018 m. duomenimis, prekybos apyvarta tarp Lietuvos ir Kiurasao siekė 5,7 tūkst. eurų, o iš Kiurasao importuotų prekių nebuvo.

### Sint Martenas
2018 m. duomenimis, prekybos apyvarta tarp Lietuvos ir Sint Marteno siekė 272,1 tūkst. eurų, o iš Sint Marteno importuotų prekių nebuvo.
	

## Pasiuntinių ir ambasadorių sąrašas

### Pasiuntiniai Lietuvai
*Sąrašas nėra pilnas*
* 1991–1995 m. – grafas Maria de Marchant et d’Ansembourg (pirmasis po santykių atkūrimo, rezidavo Švedijoje).
* 2011-2014 m. – Kornelis Willem Spaan
* 2014-2018 m. – Bert van der Lingen
* 2018-2022 m. – Bonny Pascalle Evelyne Horbach
* nuo 2022 m. – Jack Robert Twiss Quarles van Ufford

### Pasiuntiniai Nyderlandams
* 1921–1922 m. – Jonas Aukštuolis, atstovas
* 1923–1925 m. – Jurgis Savickis, laikinasis reikalų patikėtinis
* 1925–1927 m. – Ernestas Galvanauskas, laikinasis reikalų patikėtinis
* 1930–1931 m. – Kazimieras Bizauskas, pasiuntinys
* 1931–1934 m. – Vaclovas Sidzikauskas, pasiuntinys
* 1934–1940 m. – Bronius Kazys Balutis (rezidavo Londone)
* 1991–1992 m. – Rimantas Morkvėnas, laikinasis reikalų patikėtinis, rezidavęs Belgijoje
* 1995–1998 m. – Dalius Čekuolis, ambasadorius
* 1999–2001 m. – Vladimir Jarmolenko, laikinasis reikalų patikėtinis
* 2001–2004 m. – Darius Pranckevičius, laikinasis reikalų patikėtinis
* 2004–2006 m. – Romualdas Kalonaitis, nepaprastasis ir įgaliotasis ambasadorius
* 2006–2007 m. – Artūras Vazbys, laikinasis reikalų patikėtinis
* 2007–2012 m. – Vaidotas Verba
* 2012–2017 m. – Darius Semaška
* 2017-2022 m. – Vidmantas Purlys
* nuo 2022 m. – Neilas Tankevičius

## Nyderlandų ordinų kavalieriai lietuviai ir Lietuvos ordinų kavalieriai Nyderlandų piliečiai

56 Nyderlandų piliečiams yra įteikti Lietuvos valstybiniai apdovanojimai. Žemiau pateikiamas apdovanotųjų sąrašas:

* Jakob Gijsbert de Hoop Scheffer (2009 m. birželio 26 d., Vytauto Didžiojo ordino Didysis kryžius)
* Romualdas Jonas Sinius (2001 m. sausio 24 d., LDK Gedimino ordino Riterio kryžius)
* Carla Sinius-Wendel (2001 m. sausio 24 d., LDK Gedimino ordino medalis)
* Annemijn Martina Antonia Van Den Broek (2018 m. birželio 11 d., Ordino „Už nuopelnus Lietuvai“ Karininko kryžius) 
* Rudolf Gerardus Johannes Bakkers (2008 m. birželio 18 d., Ordino „Už nuopelnus Lietuvai“ Riterio kryžius) 
* Rob Peter Bauer (2018 m. birželio 11 d., Ordino „Už nuopelnus Lietuvai“ Didysis kryžius) 
* Nyderlandų karalienė Beatričė (2008 m. birželio 18 d., Vytauto Didžiojo ordinas su aukso grandine) 
* Emeric Paulus Willibrord Bentveld (2008 m. birželio 18 d., Ordino „Už nuopelnus Lietuvai“ Karininko kryžius) 
* Stephanus Abraham Blok (2018 m. birželio 11 d., Ordino „Už nuopelnus Lietuvai“ Didysis kryžius) 
* Andreas Joseph Gulielmus Maria Blomjous (2008 m. birželio 18 d., Ordino „Už nuopelnus Lietuvai“ Didysis kryžius) 
* Paul Reinoud de Boer (2003 m. vasario 3 d., Ordino „Už nuopelnus Lietuvai“ Riterio kryžius) 
* Ludgerus Hubertus Ignatius Brummelaar (2018 m. birželio 11 d., Ordino „Už nuopelnus Lietuvai“ Didysis kryžius) 
* Sander Cohen (2008 m. birželio 18 d., Ordino „Už nuopelnus Lietuvai“ Karininko kryžius)
* Willem Nicolaas Cosijn (2008 m. birželio 18 d., Ordino „Už nuopelnus Lietuvai“ Komandoro didysis kryžius) 
* Antoinet De Haan (2008 m. birželio mėn., Ordino „Už nuopelnus Lietuvai“ Riterio kryžius) 
* Marcel Jacco De Vink (2008 m. birželio 18 d., Ordino „Už nuopelnus Lietuvai“ Karininko kryžius) 
* Helewise Johanna Elfferich (2008 m. birželio 18 d., Ordino „Už nuopelnus Lietuvai“ Riterio kryžius) 
* Ivo Fernhout (2008 m. birželio 18 d., Ordino „Už nuopelnus Lietuvai“ Riterio kryžius) 
* Asta Helsper-Balčiūnaitė (2003 m. vasario 3 d., Ordino „Už nuopelnus Lietuvai“ Riterio kryžius) 
* Marco Hennis (2008 m. birželio 18 d., Ordino „Už nuopelnus Lietuvai“ Didysis kryžius) 
* Julie Jeekel-Thate (2008 m. birželio 18 d., Ordino „Už nuopelnus Lietuvai“ Komandoro kryžius) 
* Sigrid Agnes Maria Kaag (2018 m. birželio 11 d., Ordino „Už nuopelnus Lietuvai“ Didysis kryžius) 
* Cornelis Gijsbert Koek (2008 m. birželio 18 d., Ordino „Už nuopelnus Lietuvai“ Komandoro kryžius) 
* Herman Kasper Adriaan de Lange (2003 m. vasario 3 d., Ordino „Už nuopelnus Lietuvai“ Riterio kryžius)
* Johannes Theodorus Ligthart (2008 m. birželio 18 d., Ordino „Už nuopelnus Lietuvai“ Riterio kryžius) 
* Pieter Logemann (2008 m. birželio 18 d., Ordino „Už nuopelnus Lietuvai“ Riterio kryžius) 
* Karalienė Maksima (2018 m. birželio 11 d., Ordino „Už nuopelnus Lietuvai“ Didysis kryžius) 
* Johannes Gerardus Maria Mulder (2001 m. birželio 13 d., LDK Gedimino ordino Riterio kryžius)
* Sandrien Nanninga (2018 m. birželio 11 d., Ordino „Už nuopelnus Lietuvai“ Riterio kryžius) 
* Dirk Pijl (2008 m. birželio 18 d., Ordino „Už nuopelnus Lietuvai“ Komandoro didysis kryžius) 
* Tryfosa Lydia Piri (2008 m. birželio 18 d., Ordino „Už nuopelnus Lietuvai“ Riterio kryžius) 
* Arlette Nelly Pollet-Schellenbach (2003 m. vasario 3 d., Ordino „Už nuopelnus Lietuvai“ Riterio kryžius) 
* Franciscus Johannes Jacobus Princen (2018 m. birželio 11 d., Ordino „Už nuopelnus Lietuvai“ Komandoro kryžius)
* Victor A.C. Remouchamps (2003 m. vasario 3 d., Ordino „Už nuopelnus Lietuvai“ medalis)
* Johanna Gerarda Maria Ruigrok (2008 m. birželio 18 d., Ordino „Už nuopelnus Lietuvai“ Didysis kryžius)
* Paulus Wilhelmus Adrianus Schellekens (2008 m. birželio 18 d., Ordino „Už nuopelnus Lietuvai“ Komandoro didysis kryžius)
* Sjoert Antonius Maria Klein Schiphorst (2018 m. birželio 11 d., Ordino „Už nuopelnus Lietuvai“ Komandoro didysis kryžius)
* Anouk Frédérique Sterk (2018 m. birželio 11 d., Ordino „Už nuopelnus Lietuvai“ Karininko kryžius)
* Franciscus Cornelis Gerardus Maria Timmermans (2008 m. birželio 18 d., LDK Gedimino ordino Didysis kryžius)
* Engelbertus Fredericus Maria Twaalfhoven (2008 m. birželio 18 d., Ordino „Už nuopelnus Lietuvai“ Komandoro didysis kryžius)
* Jan Antonius Joseph van Baardwijk (2008 m. birželio 18 d., Ordino „Už nuopelnus Lietuvai“ Karininko kryžius)
* Anthonius van der Burg (2018 m. birželio 11 d., Ordino „Už nuopelnus Lietuvai“ Komandoro didysis kryžius)
* Gijsbert Hendrik Christiaan van der Lingen (2018 m. birželio 11 d., Ordino „Už nuopelnus Lietuvai“ Didysis kryžius) 
* Gerardus Evert van der Wulp (2008 m. birželio 18 d., Ordino „Už nuopelnus Lietuvai“ Komandoro didysis kryžius) 
* Johannes Willem Salomon van Eenennaam (2008 m. birželio 18 d., Ordino „Už nuopelnus Lietuvai“ Komandoro didysis kryžius) 
* Monique Françoise van Iddekinge (2018 m. birželio 11 d., Ordino „Už nuopelnus Lietuvai“ Komandoro kryžius) 
* Martine Louise Amélie van Loon-Labouchere (2008 m. birželio 18 d., Ordino „Už nuopelnus Lietuvai“ Didysis kryžius) 
* Herman David Nicolas Quarles van Ufford (2018 m. birželio 11 d., Ordino „Už nuopelnus Lietuvai“ Komandoro kryžius) 
* Tim van Wijk (2020 m. liepos 3 d., Ordino „Už nuopelnus Lietuvai“ medalis) 
* Maria Louisa Alexandra van Zuylen van Nijevelt-Den (2018 m. birželio 11 d., Ordino „Už nuopelnus Lietuvai“ Didysis kryžius) 
* Hans Christiaan Veenhuijzen (2018 m. birželio 11 d., Ordino „Už nuopelnus Lietuvai“ Komandoro kryžius) 
* Maxime Jacques Marcel Verhagen (2008 m. birželio 18 d. LDK Gedimino ordino Didysis kryžius) 
* Jan Theophile Versteeg (2018 m. birželio 11 d., Ordino „Už nuopelnus Lietuvai“ Didysis kryžius) 
* Albert Erik Nico Vuuregge (2008 m. birželio 18 d., Ordino „Už nuopelnus Lietuvai“ Riterio kryžius) 
* Karalius Vilemas Aleksandras (2018 m. birželio 11 d., Vytauto Didžiojo ordinas su aukso grandine) 
* Jan Zwartendijk (2012 m. rugsėjo 10 d., Žūvančiųjų gelbėjimo kryžius)

Iš lietuvių Nyderlandų valstybiniu ordinu apdovanota prezidentė Dalia Grybauskaitė – jai įteiktas Nyderlandų Liūto ordino Didysis kryžius.

## Šaltiniai

## Nuorodos
* Nyderlandai | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
* Nyderlandai | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 
* Nyderlandų santykiai su Lietuva – Visuotinė lietuvių enciklopedija (vle.lt)